L’aspiet principâl dal acuardi al è chel de nassite de Associazion dai Comuns Serps là che a son dentri i cuatri comuns de aree setentrionâl dal Cossovo, o sei Kosovska Mitrovica, Leposavić / Leposaviq, Zvečan / Zveçan e Zubin Potok. Ta cheste aree la polizie, un dai argoments di scuintri plui dûrs, e sarà il spieli de composizion etniche dal teritori, ma i siei comandants a saran sielzûts de Associazion dai Comuns Serps. La gjestion de justizie e sarà cjapade dentri intal implant judiziari cossovan, ma si varà un aument intal numar dai magjistrâts di divignince serbe. Intes scuelis locâls si podarà lâ dilunc a studiâ cui programs in vore in Serbie. L’acuardi al à vût il vie libare maioritari (i unics contraris a jerin i membris dal Moviment pe Autodeterminazion) dal Parlament dal Cossovo che si è dât dongje in riunion straordenarie. Il test al à cjatât la poie ancje de maiorance dai partîts rapresentâts intal Parlament di Belgrât, fale che il Partît Democratic de Serbie (DSS) che al à domandât lis dimissions dal guvier par chel che al calcole tant che un tradiment de comunitât serbe. Lis protestis plui duris a son però rivadis propit dai serps dal Cossovo che a àn ancje domandât ae Cort Costituzionâl di Belgrât di judicâ se l’acuardi al rispiete la Costituzion de Serbie e che a àn fat savê che no metaran in vore i contignûts dal pat. Se l’acuardi al sarà metût in vore, a àn dite diviers rapresentants de comunitât serbe, si riscje che un tierç de popolazion locâl o ancje di plui al decidi di bandonâ lis sôs cjasis par lâ in Serbie. Intes zornadis subite dopo dal acuardi lis parts a àn ancje butât jù une strategjie pe sô metude in vore che si svilupe su trê passaçs: eliminazion des struturis di guvier paralelis cumò in vore intes areis a maiorance serbe; elezions pe Associazion dai Comuns Serps; integrazion des struturis scolastichis, judiziariis e di polizie di cheste aree ta chês dal Cossovo. In gracie di chest acuardi, za cul mês di Jugn, il Consei de Europe al podarès inviâ il percors pe jentrade de Serbie inte UE.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
09/05/13
Cossovo: acuardi cun Belgrât su la minorance serbe
L’aspiet principâl dal acuardi al è chel de nassite de Associazion dai Comuns Serps là che a son dentri i cuatri comuns de aree setentrionâl dal Cossovo, o sei Kosovska Mitrovica, Leposavić / Leposaviq, Zvečan / Zveçan e Zubin Potok. Ta cheste aree la polizie, un dai argoments di scuintri plui dûrs, e sarà il spieli de composizion etniche dal teritori, ma i siei comandants a saran sielzûts de Associazion dai Comuns Serps. La gjestion de justizie e sarà cjapade dentri intal implant judiziari cossovan, ma si varà un aument intal numar dai magjistrâts di divignince serbe. Intes scuelis locâls si podarà lâ dilunc a studiâ cui programs in vore in Serbie. L’acuardi al à vût il vie libare maioritari (i unics contraris a jerin i membris dal Moviment pe Autodeterminazion) dal Parlament dal Cossovo che si è dât dongje in riunion straordenarie. Il test al à cjatât la poie ancje de maiorance dai partîts rapresentâts intal Parlament di Belgrât, fale che il Partît Democratic de Serbie (DSS) che al à domandât lis dimissions dal guvier par chel che al calcole tant che un tradiment de comunitât serbe. Lis protestis plui duris a son però rivadis propit dai serps dal Cossovo che a àn ancje domandât ae Cort Costituzionâl di Belgrât di judicâ se l’acuardi al rispiete la Costituzion de Serbie e che a àn fat savê che no metaran in vore i contignûts dal pat. Se l’acuardi al sarà metût in vore, a àn dite diviers rapresentants de comunitât serbe, si riscje che un tierç de popolazion locâl o ancje di plui al decidi di bandonâ lis sôs cjasis par lâ in Serbie. Intes zornadis subite dopo dal acuardi lis parts a àn ancje butât jù une strategjie pe sô metude in vore che si svilupe su trê passaçs: eliminazion des struturis di guvier paralelis cumò in vore intes areis a maiorance serbe; elezions pe Associazion dai Comuns Serps; integrazion des struturis scolastichis, judiziariis e di polizie di cheste aree ta chês dal Cossovo. In gracie di chest acuardi, za cul mês di Jugn, il Consei de Europe al podarès inviâ il percors pe jentrade de Serbie inte UE.
fur_Latn fur_Latn unk fur_Latn fur_Latn